Tokyo Tower

Tokyo Tower (japansk 東京タワー, Tōkyō tawā) er eit 332,6 meter høgt tårn i Minato-ku i Tokyo. Tårnet, som er basert på Eiffeltårnet i Paris, er det nest høgaste byggverket i Tokyo. Det var den høgaste bygningen i Japan til april 2010, då det blei overgått av Tokyo Skytree. 

Då den 90 meter lange antenna blei festa på tårnet 14. oktober 1958 var Tokyo Tower det høgaste tårnet i verda. Sjølv om det er høgare enn Eiffeltårnet veg Tokyo Tower berre kring 4000 tonn, 3300 tonn mindre enn Eiffeltårnet. Tårnet opna for allmugen 23. desember 1958.

I fyrste etasje er eit akvarium med 50 000 fiskar, i tredje etasje ligg eit voksmuseum, medan den fjerde etasjen husar eit illusjonsgalleri. Det er også to observasjondekk: det fyrste ligg 150 meter over bakken, det andre 250 meter.  Begge dekka gir eit 360 graders overblikk over byen, og på klare dagar kan ein til og med sjå Fuji-fjellet.

mini|venstre|portrett|Tokyo Tower.

Kjelder

Bakgrunnsstoff

Kategori:Tårn i Japan
Kategori:Tokyo